Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A közérdekû bejelentésekrõl, javaslatokról és panaszokról szóló 1977. évi I. törvény elõírásainak figyelmen kívül hagyásával
Paragraph Index: 131

A közérdekû bejelentésekrõl, javaslatokról és panaszokról szóló 1977. évi I. törvény elõírásainak figyelmen kívül hagyásával és a tényállás megfelelõ tisztázása nélkül végzett vizsgálat sérti a jogorvoslathoz való jogot és a tisztességes eljáráshoz fûzõdõ jogot is. Egy közjegyzõ-helyettes sérelmezte az ellene folytatott büntetõeljárás lefolytatásának módját, a nyomozás elhúzódását, útlevelének visszavonását. Beadvánnyal fordult a Fõvárosi Fõügyészséghez is, az eljárás felülvizsgálatát kérve, de választ nem kapott. Az országgyûlési biztos általános helyettese a jogbiztonság elve, valamint a tisztességes eljáráshoz való jog és a jogorvoslathoz való jog sérelmének gyanúja miatt vizsgálatot rendelt el, és az ügy körülményeivel kapcsolatban tájékoztatást kért a fõvárosi fõügyésztõl, illetve beszerezte a nyomozás iratait a BRFK Vizsgálati Fõosztályától. A tájékoztatás szerint egy budapesti lakos feljelentést tett a BRFK IV. kerületi Rendõrkapitányságon több személy ellen kényszerítés és személyi szabadság megsértése miatt. A feljelentõ a lakását nem akarta elcserélni, de a feljelentett személyek bántalmazták, és kényszerítették, hogy velük menjen Újpestre egy közjegyzõi irodába, ahol a cserére vonatkozó meghatalmazáson lévõ aláírását közjegyzõi záradékkal hitelesíttették. A rendõrség a panaszost gyanúsítottként kihallgatta. A gyanúsítás szerint a közjegyzõ-helyettes anélkül állított ki tanúsítványt, hogy az aláírót látta, személyazonosságáról meggyõzõdött volna. A kihallgatás során a vizsgáló sértõ

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes